इस्पात उत्पादन की लागत में लगातार हो रही बढ़ोतरी और मांग में कमी के कारण 2012 की दूसरी छमाही में देश की स्टील कंपनियों उत्पादकों के लाभ में गिरावट आने के आसार हैं। साख निर्धारण एजेंसी फिच के अनुसार मानसून आने और निर्माण प्रक्रिया में कमी के कारण जुलाई से सितंबर 2012 तक इस्पात की कीमतों में गिरावट का दौर रहने का अनुमान है। इसके बावजूद उसने इस्पात उत्पादकों के लिए लघु अवधि की मांग के लिए अपने अनुमान को स्थिर रखा है। उसने कारोबारियों को अक्टूबर में त्योहारी सीजन के दौरान ही इस्पात की कीमतों में इजाफा करने का भी सुझाव दिया है।